**Zápis zo zasadnutia Prezídia ZŠK SR**

**dňa 06. 07. 2023**

**Miesto: online**

**Prítomní: Mgr. Juraj** Štaudinger, Mgr. Ivan Kočajda, Bc. Jozef Adamuščin,

Ing. Diana Hausknechtová PhD., Mgr. Igor Lengvarský, Ing. Pavel Tamáši

**Hostia:**  Ondrej Bihari

**Ospravedlnení:** Štefan Pongrácz, Marián Petrek, JUDr. Peter Papáček

**1. Otvorenie**

Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**PROGRAM:**

1. Otvorenie
2. Kontrola plnenia úloh
3. Reprezentácia - Majstrovstvá sveta
4. Letné sústredenie mládeže
5. Financovanie športu a žiadosti o dodatočné finančné príspevky
6. Nové ZO – KK Blueberry, KK Leopoldov
7. Rôzne
8. Záver

***Uznesenie č. 04/2023***

***Prezídium ZŠK SR jednomyseľne schvaľuje program zasadnutia, Mgr. Štaudinger navrhol za zapisovateľku p. Piatrovú.***

**2. Kontrola plnenia úloh**

**Uznesenie č. 30/2022** - Výber adeptov na rozhodcov podľa NSP a MSP a školenia rozhodcov. Boli navrhnutý adepti na rozhodcov podľa MSP a podľa NSP, ktorí budú telefonicky kontaktovaní s cieľom zistenia záujmu o funkciu rozhodcu. Následne adepti do 16. 01. 2022 zašlú doklady podľa

Smernice pre adeptov na rozhodcov. Koncom januára sa uskutoční úvodné stretnutie adeptov v Lučenci.

Splnené – vypúšťa sa.

**Uznesenie č. 32/2022** - Národný skúšobný poriadok. Do NSP sa zapracúvajú pripomienky a podnety. Po ukončení procesu pripomienkovania prebehne preškolenie rozhodcov koncom mesiaca február 2023.

Splnené – vypúšťa sa.

**Uznesenie č. 36/2022** - Zabezpečenie nového administrátora www stránky. Na spravovanie www stránky bol oslovený pán Bc. Jozef Králik, ktorý ponuku prijal. Sekretariát zabezpečí odovzdanie hesiel od pôvodného administrátora. Pán Skladan dokončí prácu na kalendári kynologických akcií, následne službu vyfakturuje a správu kalendára odovzdá pánovi Králikovi.

Plní sa – ostáva v platnosti.

**Uznesenie č. 46/2022 - Prezídium ZŠK SR jednomyseľne schvaľuje program zasadnutia, Mgr. Štaudinger navrhol za zapisovateľku p. Babiakovú Piatrovú.**

Splnené – vypúšťa sa.

**Uznesenie č. 47/2022** – Školenia V+F a presuny figurantov medzi jednotlivými triedami. Pán Jaroslav Vnenčák pripraví materiál – návrh vykonávacie predpisu ohľadom školení a presunov figurantov medzi triedami v spolupráci s pánom Tamášim a Biharim.

Vzhľadom na časovú zaneprázdnenosť pán Vnenčáka pán Tamáši navrhuje iný postup, ktorý je predmetom bodu č. 5 v časti Rôzne.

Zmenené – vypúšťa sa.

**Uznesenie č. 48/2022 -** Prezídium schválilo účasť pánov Adamuščina, Lengvarského, Tamášiho a pána Dudáša (tlmočník) na seminári a preplatenie poplatku za seminár a cestovného. Účastníci školenia pripravia článok do NK 1-2/2023.

Splnené – vypúšťa sa.

**Uznesenie č. 49/2022 -** Návrh na delegáta FCI – Mondioring club Slovensko – Barbora Radochová. Mondioring club Slovensko predložil návrh na delegovanie zástupcu – pani Barbory Radochovej do komisie FCI pre mondioring. Prezídium návrh schválilo. Sekretariát zabezpečí žiadosť o delegovanie cez SKJ a upovedomí Mondioring club Slovensko o povinnosti pripraviť správu zo zasadnutí komisie pre uverejnenie v Novinách kynológov. ZŠK nehradí žiadne náklady spojené s účasťou na zasadnutiach.

Splnené – vypúšťa sa.

**Uznesenie č. 50/2022 -** Návrh na delegáta FCI – Združenie kynológov záchranárov SR – MVDr. Jana Mackových. Združenie kynológov záchranárov SR predložilo návrh na delegovanie zástupcu – pani MVDr. Jany Mackových do komisie FCI pre záchranárov. Prezídium návrh schválilo. Sekretariát zabezpečí žiadosť o delegovanie cez SKJ a upovedomí Združenie kynológov záchranárov SR o povinnosti pripraviť správu zo zasadnutí komisie pre uverejnenie v Novinách kynológov. ZŠK nehradí žiadne náklady spojené s účasťou na zasadnutiach.

Splnené – vypúšťa sa.

**Uznesenie č. 51/2022 -** Prezídium ZŠK na základe prijatých žiadostí kynologických klubov schválilo kynologické akcie.

Schválené – vypúšťa sa.

**Uznesenie č. 52/2022 -** Správa o hospodárení od posledného zasadnutia Prezídia. Tajomníčka informovala o hospodárení od posledného zasadnutia Prezídia ZŠK SR.

Prezídium berie informáciu na vedomie – vypúšťa sa.

**Uznesenie č. 53/2022 -** Vyúčtovanie reprezentácie – MS FCI-FH, Poľsko. Bolo predložené vyúčtovanie reprezentácie na MS FCI-FH v Poľsku. Prezídium vyúčtovanie schválilo. Sekretariát zabezpečí úhradu nákladov.

Schválené, splnené – vypúšťa sa.

**Uznesenie č. 54/2022 -** Žiadosť o dodatočný finančný príspevok na Kvalifikačný pretek – MKK Brezno (393,52 €). MKK Brezno predložil žiadosť o dodatočný finančný príspevok na 2. Kvalifikačný pretek uskutočnený v dňoch 3. – 5. 6. 2022 na sumu 393,52 € a faktúru na poháre. Prezídium žiadosť schválilo. Sekretariát zabezpečí úhradu.

Schválené, splnené – vypúšťa sa.

**Uznesenie č. 55/2022 -** Žiadosť o poskytnutie finančného príspevku – KK Nitrica (Program podpory ZO). ZO chovateľov a priateľov psov Nitrica podala žiadosť o poskytnutie finančného príspevku z dôvodu organizácie kynologickej akcie Pretek o pohár KK Nitrica a 4. kolo VVS cup. Prezídium žiadosť schválilo.

Schválené, splnené – vypúšťa sa.

**Uznesenie č. 56/2022 -** Výstava psov o. z. – manažment (Hausknechtová, Kališíková, Kočajdová, Babiaková Piatrová). Na základe zmien, ktoré sa uskutočnili v občianskom združení Výstava psov prezídium navrhuje menovať členov manažmentu za ZŠK SR a to v zložení: Hausknechtová, Kališíková, Kočajdová a Babiaková Piatrová). Prezídium návrh schvaľuje.

Schválené – vypúšťa sa.

**Uznesenie č. 57/2022 -** Rozdelenie úvodníkov – Noviny kynológov 2023. Prezídium schválilo rozdelenie úvodníkov.

Schválené – vypúšťa sa.

**Uznesenie č. 58/2022 -** Nehnuteľnosť- Pán Kočajda informoval o nákupe nehnuteľnosti.

Prezídium berie informáciu na vedomie – vypúšťa sa.

**Uznesenie č. 59/2022 -** Prezídium prijíma nové ZO do štruktúr ZŠK SR.

Schválené – vypúšťa sa.

**Uznesenie č. 60/2022 -** Prezídium schválilo návrh na dátum konania konferencie a sekretariát zabezpečí priestory na konanie konferencie.

Schválené, splnené – vypúšťa sa.

**Uznesenie č. 61/2022 -** Prezídium navrhlo odmenu tajomníčke ZŠK SR vo výške 13. teho platu. Prezídium návrh schválilo.

Schválené, splnené – vypúšťa sa.

**Uznesenie č. 01/2023 - Prezídium ZŠK SR jednomyseľne schvaľuje program zasadnutia, Mgr. Kočajda navrhol za zapisovateľku p. Piatrovú.**

Schválené – vypúšťa sa.

**Uznesenie č. 02/2023 -** Príspevok na činnosť SÚCHNO vo výške 15 000 eur. Prezídium návrh schválilo.

Schválené, splnené – vypúšťa sa.

**Uznesenie č. 03/2023 -** Prezídium prijíma KK Kočovce do štruktúr ZŠK SR. KK Blueberry musí do svojich stanov doplniť bod o dodržiavaní predpisov ZŠK SR.

Schválené, splnené – vypúšťa sa.

**3. Reprezentácia - Majstrovstvá sveta**

Na základe výsledkov kvalifikačných pretekov bola predstavená reprezentácia SR na majstrovstvá sveta FCI – IGP a WUSV. Tabuľka tvorí prílohu zápisnice.

***Uznesenie č. 5/2023***

*Prezídium ZŠK SR jednomyseľne schválilo zloženie reprezentácie na majstrovstvá sveta a sekretariát zabezpečí doklady od reprezentantov, zverejnenie informácie na internetovej stránke, v NK a registráciu účastníkov. Reprezentanti sú povinní dodať podpísaný „Štatút reprezentanta“, ktorý im zašle sekretariát, inak im reprezentácia nebude umožnená.*

**4. Letné sústredenie mládeže**

Pán Štaudinger informoval o Letnom sústredení mládeže, ktoré je plánované na 28. 8. - 1. 9. 2023 na Ranči Nový dvor v Malom Lapáši.

***Uznesenie č. 6/2023***

*Sekretariát zabezpečí odoslanie listu účastníkom s informáciami ohľadne LSM.*

**5. Financovanie športu a žiadosti o dodatočné finančné príspevky**

Pán Kočajda oboznámil prezídium, že na základe nových informácií z Ministerstva školstva, vedy, výskumu a športu sú dotácie finančných prostriedkov pre športové orgainzácie podmienené skutočnosťou, že pri dotovanom športe sa musí hodnotiť telesný výkon človeka nakoľko sa zvýšil počet špekulatívnych žiadateľov. To bohužiaľ športy zastrešené ZŠK SR nespĺňajú.

Sekretariát obdržal žiadosť od organizátora kvalifikačných pretekov na majstrovstvá sveta v stopách FDF dog training centre o dodatočné preplatie pohárov na pretek nad rámec rozpočtu a žiadosť od organizátora 1. kvalifikačného preteku KK Abrahám o dodatočné preplatenie zvýšených nákladov na organizovanie preteku. Prezídium navrhlo poskytnúť príspevok na činnosť MKK Brezno za usporiadanie 2. kvalifikačného preteku z dôvodu zvýšených nákladov v dôsledku mimoriadne krátkeho časového obdobia na prípravu podujatia nakoľko pôvodne poverený KK Kežmarok odmietol usporiadať preteky pokiaľ mu ZŠK SR neposkytne dotáciu na usporiadanie preteku vo výške 5 648,- eur. Ďalej prebehla diskusia ohľadom financovania a dotácií organizátorom kvalifikačných pretekov.

***Uznesenie č. 7/2023***

*Prezídium berie informáciu ohľadne dotácií z MŠVVaŠ na vedomie. Schvaľuje dodatočné uhradenie sumy 93,80 € klubu FDF dog training centre, schvaľuje príspevok na činnosť pre MKK Brezno v sume 500,- €. a neschvaľuje žiadosť KK Abrahám. Pán Štaudinger v spolupráci so sekretariátom pripraví návrh zmluvy na financovanie pretekov, kde budú špecifikované podmienky, ktoré majú organizátori zabezpečiť a za akých podmienok im je príspevok na činnosť poskytnutý.*

**6. Nové ZO – KK Blueberry, KK Leopoldov**

Sekretariát predložil nové žiadosti o prijatie do štruktúr ZŠK SR.

***Uznesenie č. 8/2023***

*Prezídium ZŠK SR prijíma za člena Kynologický klub Blueberry a KK Leopoldov.*

**7. Rôzne**

1. Pán Lengvarský navrhol, že jesenné kolo kvalifikačných pretekov v stopách sa bude konať vo Vranove nad Topľou začiatkom novembra.

***Uznesenie č. 9/2023***

*Prezídium návrh schválilo.*

2. Pán Kočajda infromoval, že koncom novembra sa bude konať slávnosť k 30. výročku SKJ a vrámci nej prebehne ocenenie významných osobností kynológie.

***Uznesenie č. 10/2023***

*Členovia prezídia si do nasledujúceho zasadnutia pripravia návrhy na ocenené osoby.*

3. Prezídium rokovalo o navýšení variabilej zložky mzdy tajomníčke ZŠK SR.

***Uznesenie č. 11/2023***

*Prezídium návrh jednomyseľne schválilo.*

4. Sekretariát prijal podnet od pána Ružičku ohľadom účasti psov bez PP na kynologických akciách pod gesciou ZŠK SR.

***Uznesenie č. 12/2023***

*Sekretariát zverejní oznam na internetovej stránke aj v NK v nasledujúcom znení:*

*ZŠK SR upozorňuje kynológov, že pre všetky kynologické akcie organizované pod hlavičkou ZŠK SR je záväzná smernica SKJ pre udeľovanie titulu „Majster Slovenskej republiky“ a výcvikovej značky v športových kynologických odvetviach. To okrem iného znamená, že :*

* *psy bez preukazu pôvodu nemôžu štartovať na medzinárodných a národných akciách /akcie definované v smernici/.*
* *psy bez preukazu pôvodu môžu štartovať na skúškach, pretekoch a iných akciách ale môže im byť priznaná výcviková značka /skúška z výkonu/ maximálne prvého stupňa /mládežníci do 18 rokov – do druhého stupňa/.Účasť takýchto jedincov je na vôli organizátora.*

*Smernica je v kompletnom znení dostupná na stránke* [*www.skj.sk*](http://www.skj.sk) *alebo* [*www.zsksr.sk*](http://www.zsksr.sk) *v časti dokumenty.*

5. Pán Tamáši za výcvikovú komisiu navrhol nasledujúci postup ohľadom udržania si výkonnostnej triedy figuranta v rámci aktualizácie zoznamov figurantov:

Figuranti 1. triedy – preskúšania boli vykonané, zoznam je aktualizovaný, figuranti, ktorí neabsolvovali preskúšanie sú preradení do 2. triedy. V prípade záujmu o opätovné zaradenie do 1. triedy si môžu dohodnúť individuálny termín s výcvikovou komisiou.

Figuranti 2. triedy – do 31. 12. 2023 je potrebné aby figurant zaslal na sekretariát ZŠK:

- Potvrdenie o členstve v kynologickom klube spolu s aktuálnymi kontaktnými údajmi.

- Potvrdenie koľko kynologických akcií (skúšky, preteky, bonitácie a podobne) a kde ich odfiguroval za posledné tri roky (2021, 2022, 2023) (ideálne kópia preukazu figuranta so záznamom o figurovaní).

- poprípade informáciu, že už nemá záujem byť figurantom a môže byť zo zoznamu odstránený.

V prípade, že uvedené potvrdenia nepredloží do konca roku 2023 bude preradený do 3. triedy. Ak bude mať záujem byť znovu zaradený do 2. triedy, bude musieť absolvovať preškolenie.

Figuranti 3. triedy – do 31. 12. 2023 je potrebné aby figurant zaslal na sekretariát ZŠK:

- Potvrdenie o členstve v kynologickom klube spolu s aktuálnymi kontaktnými údajmi.

- Potvrdenie koľko kynologických akcií (skúšky, preteky, bonitácie a podobne) a kde ich odfiguroval za posledné tri roky (2021, 2022, 2023) (ideálne kópia preukazu figuranta so záznamom o figurovaní).

- v prípade, že neodfiguroval žiadnu akciu - potvrdenie svojho klubu o tom, že je aktívny v rámci tréningového procesu.

- poprípade informáciu, že už nemá záujem byť figurantom a môže byť zo zoznamu odstránený.

V prípade, že uvedené potvrdenia nepredloží do konca roku 2023 bude vyradený zo zoznamu figurantov. Ak bude mať záujem o obnovenie činnosti figuranta, bude musieť absolvovať preškolenie.

Prebehla diskusia ohľadom školení V+F. Sekretariát zverejnil oznam o plánovanom školení v jesenných mesiacoch a zisťuje tým predbežný počet uchádzačov, na základe ktorého sa určí miesto /celoslovenské školenie alebo školenia po krajoch/. Ďalej prebehla diskusia ohľadom školenia šlapačov a školenia pre psovodov ohľadom svetových trendov v IGP.

***Uznesenie č. 13/2023***

*Prezídium poveruje výcvikovú komisiu na vypracovanie stratégie školení figurantov a výcvikárov a predstaví ju prezídiu. Pán Lengvarský s členmi výcvikovej komisie zorganizujú školenie V + F do konca roku 2023.*

*Sekretariát zabezpečí odoslanie listu všetkým ZO s informáciou o aktualizácii zoznamov figurantov a so žiadosťou o súčinnosť s informovaním figurantov, uvedené zverejní na internetovej stránke zväzu a v Novinách kynológov.*

*Pán Lengvarský spracuje sériu článkov do NK ohľadom nových svetových trendov z oblasti IGP.*

*Pán Adamuščin zorganizuje školenie pre šlapačov pod gesciou výcvikovej komisie.*

**8. Záver**

Mgr. Juraj Štaudinger poďakoval prítomným za účasť, diskusiu a zasadnutie Prezídia ZŠK SR ukončil.

Zapísala: Ing. Veronika Piatrová

Overil: Mgr. Juraj Štaudinger